Viborger Samler, 1832-06-01
De byppige Audientser, Hr. Lebon har havt hos Kongen, skal angaae en Formæling mellem Kong Leopold og den franske Prindsesse Louise Man paastaaer, at denne er fast besluttet og skal i de første Dage af næste Maaned gaae for sig i Compiegne. Kongen agter med Familie at afreise til denne Stad den 28de og Kong Leopold den 29de Mai. Hertugen af Choiseul modtager Belgiernes Konge paa Grændsen. Man troer, at Formælingen allerede vil finde Sted den 20de Junii. Da Kronprindsen den 25de vil tiltræde en Reise til de sydlige Provindser, saa har man talt om en Meningsforskjellighed mellem ham og Kongen. - Ministeriet synes for det Første at skulle forblive i sin nuværende Form; man vedbliver at tale om Marschal Soult som Præsident. - Om Talleyrand hedder det, med den største Usandsynlighed, at han skulde have compromitteret sig, ved altfor tidligt at yttre sin Glæderover Wellingtons forestaaende Administration. - Hertuginden af Berri, der itide mærkede Uraad, var virkeligen gaaet i Land ved Rosas med et Følge af 6 Personer, blandt hvilke efter Forlydende Bourmont, og var over Land undkommen til Nizza, en haandfast Contrebandier har hende over Var: hun er nu atter vendt tilbage til Massa. Flere sardiniske Embedsmænd af høieste Rang skulle være stærkt compromitterede ved denne Sag. - En Mængde Borger i Nantes have i en Adresse bedet Kongen, at gjenoprette Nationalgaden i Perpignan, Grenoble og Lyon, da i nærværende Øieblik Folkets og Julirevolutionens Vel fordrer alle gode Borgeres Medvirkning. - Stemningen i Departementerne vedbliver at være høist urolig. General Solignac har seet sig nødsaget til, med Militairmagt, stærkt at besætte flere Puncter i Vende. - Grenobles hele Garnison skal forlægges og erstattes af tvende Regimenter fra Lyon. - Det hedder nu, at Viindyrkerne i Bourges skulle have været et Værktøi i Hænderne paa ildesindede Oprørsstiftere. - Urolighederne i Bezieres have været høist alvorlige. Her er det for første Gang siden Julirevolutionen kommet til Kamp mellem Nationalgarden og Linietropperne. Der blev givet Jld fra begge Sider, og en Dragonvagtmester faldt. Nationalgarden adspredte sig, men Dragonerne gave en Pelotonild fra deres Casserne paa Landmændene, der besvarede denne fra de ligeøverfor liggende Bygninger. Adjutanten Hr. de Lavalette, blev skudt af Folket tilligemed en Brigadeer, da han vilde inddrage den udenfor Casernen staaende Skildvagt; en stor Mængde Soldater saaredes af Steenkast. General Petit er i største Hast marscheret derhen med en Bataillon Jnfanterie. - Paa Slottet Avignon, i Nærheden af Arles, have 400 Arbeidere plantet den hvide Fane. Toldofficianterne, der vilde rive den ned, bleve modtagne med Flinteskud. 50 Mand Linietropper ere marscherede derhen fra Arles. - De commanderende Generaler i Vende og Bretagne have givet Ordre til, uden Naade at nedskyde Enhver, der antræffes med den hvide Cocarde. - 60 Deputerede af venstre Side have samlet sig hos Hr. Laffitte, for at raadslaae om deres fremtidige Fremgangsmaade. Denne Forsamling torde let erholde politisk Vigtighed. - Et Monument skal oprettes for Hr. Perier. - Tropper ere afsendte til Bona. - Dampskibet Carlo Alberto er erklæret for god Prise.